钦定古今图书集成/明伦汇编/官常典/第763卷 > 庞绍曾〈子时倬〉
## 钦定古今图书集成/明伦汇编/官常典/第763卷 > 庞绍曾〈子时倬〉

按《广州府志》：“绍曾，字永生，弼唐曾孙。性豪爽，少通经
学，然诺不苟，仗义乐施，御史梁元柱器重之。又时招
致名士，为应求之雅。常蹑眺罗浮、西樵诸名胜，度大
庾，过豫章，泛彭蠡，历九江、金陵，寻先二大夫治政讲
学遗迹。及流寇蹂躏神州，绍曾虽伏处草莽时慷慨
欷歔泣下。会广州破，绍曾竟蹈刃死之。子时倬，年十”
四，伏尸痛哭，解衣覆父，徐赴井而死。